

**Comisia economică, industrii, servicii, turism și antreprenoriat**

**Nr.XX/195/20.05.2025**

**SINTEZA**

**lucrărilor ședinței din 20.05.2025**

**Ora: 12:30**

La lucrările ședinței, senatorii au fost prezenți conform listei de prezență.

Dezbaterile au fost conduse, de președintele comisiei, senatorul Sorin Vlașin.

Ordinea de zi a fost adoptată cu unanimitate de voturi.

**1.** **L123/2025 Propunere legislativă pentru modificarea și completarea art.2 din Ordonanța de urgență a Guvernului de actualizare si modificare a OUG nr.175/2022 pentru stabilirea unor măsuri privind obiectivele de investiții pentru realizarea de amenajări hidroenergetice în curs de execuție, precum și a altor proiecte de interes public major care utilizează energie regenerabilă, precum și pentru modificarea și completarea unor acte normative. RAPORT comun cu Comisia pentru energie, infrastructură energetică şi resurse minerale**

Dezbaterile au avut loc în ședințe separate ale celor două comisii sesizate pentru raport comun.

Reglementări:operatorii economici care deţin în portofoliu proiecte de investiţii hidroenergetice nefinalizate, indiferent de forma de finanţare iniţială a acestora, vor aproba, conform competenţelor stabilite prin propriile acte constitutive, indicatorii tehnico-economici ai proiectelor, urmând a decide inclusiv asupra dezvoltării, menţinerii sau a abandonării totale sau parţiale a acestora.

Invitați: Drăghescu Dragoș, subsecretar de stat, Ministerul Dezvoltării, Lucrărilor Publice şi Administraţiei (on-line); un reprezentant din partea Ministerului Energiei (on-line).

Având în vedere propunerile formulate de membrii comisiei cu privire la necesitatea solicitării mai multor puncte de vedere din partea autorităților implicate, s-a hotărât, cu unanimitate de voturi (15 voturi pentru), reluarea dezbaterilor într-o ședință viitoare.

**2. L113/2025 Propunere legislativă pentru completarea art.28 Ordonanța de urgență nr.109/2011 privind guvernanța corporativă a întreprinderilor publice. RAPORT comun cu Comisia pentru administrație publică.**

Dezbaterile au avut loc în ședințe separate ale celor două comisii sesizate pentru raport comun.

Reglementări: "prin excepție de la prevederile alin.(1)-(2) ale art.28, societățile cu capital integral sau majoritar de stat, precum și societățile aflate sub autoritatea unităților administrativ teritoriale, cu obiect principal de activitate din sfera serviciilor comunitate de utilități publice, cu o cifră anuală de afaceri de până la 250.000 euro și cu cel mult 10 angajați, administrarea și supravegherea se realizează de către un administrator”

Invitați: Drăghescu Dragoș, subsecretar de stat, Ministerul Lucrărilor Publice, Dezvoltării și Administrației (on-line).

Membrii comisiei au hotărât cu majoritate de voturi adoptarea unui raport comun de respingere, 14 voturi pentru și 1 abținere.

**3. 132/2025 Propunere legislativă pentru modificarea Legii nr.227/2015 privind Codul fiscal. Aviz**

Reglementări: includerea în categoria veniturilor neimpozabile a celor rezultate în urma diminuării creanțelor datorate de contribuabilul aflat în procedura insolvenței, ca urmare a confirmării planului de reorganizare.

Propunerea a fost susținută din partea inițiatorilor de către Dimitriu Paul, deputat USR.

Membrii comisiei au hotărât cu majoritate de voturi adoptarea unui aviz favorabil, 8 voturi pentru și 2 abțineri.

**4. L137/2025 Propunere legislativă pentru modificarea alineatului (4) al articolului 139 din Legea învățământului preuniversitar nr.198/2023 și pentru modificarea și completarea Legii învățământului superior nr.199/2023. Aviz.**

Reglementări: modificările contribuie la creșterea calității învățământului preuniversitar în ansamblul său, dar și la construcția unei punți reale, solide, între învățământul preuniversitar și învățământul superior.

Invitați: Irina Danielescu, secretar de stat – Ministerul Educației și Cercetării (on-line).

Membrii comisiei au hotărât cu majoritate de voturi adoptarea unui aviz favorabil, 8 pentru și 5 abțineri.

**5. L143/2025 Propunere legislativă pentru completarea Ordonanței de urgență a Guvernului nr.92/2021 privind regimul deșeurilor. Aviz**

Reglementări: introducerea unui ”nou articol care să oblige Agenția Națională pentru Protecția Mediului (ANPM) să adopte și să publice, pe pagina proprie de internet, lista actualizată a tuturor operatorilor economici autorizați în domeniul gestionării deșeurilor, precum și textul autorizațiilor de mediu/autorizațiilor integrate de mediu deținute de aceștia, inclusiv deciziile emise privind vizele anuale ale acestor autorizații”

Propunerea a fost susținută, din partea inițiatorilor, de către Gheorghe Ștefanache, senator USR.

Invitați: Cosmin Răzvan Butuza, secretar de stat Ministerul Mediului, Apelor și Pădurilor.

Membrii comisiei au hotărât cu unanimitate de voturi adoptare unui aviz favorabil, 13 voturi pentru.

**6. L116/2025 Propunere legislativă privind înființarea firmelor de exercițiu. Aviz**

Reglementări: modalitatea de înființare a firmelor de exercițiu de către tinerii cu vârsta între 16 și 18 ani, sub forma unei societăți cu răspundere limitată adaptă vârstei și capacității tinerilor. Propunerea are la bază dezvoltarea competențelor antreprenoriale ale tinerilor, având în vedere că în tot mai multe instituții de învățământ secundar superior (liceal) educația antreprenorială este materie obligatorie sau opțională, începând cu anul 2005.

Membrii comisiei au hotărât cu unanimitate de voturi, la solicitarea inițiatorilor, amânarea dezbaterilor asupra prezentei propuneri într-o ședință ulterioară, 13 voturi pentru.

**13. COM (2025) 140 Propunere de REGULAMENT AL PARLAMENTULUI EUROPEAN ȘI AL CONSILIULUI de modificare a Regulamentului (UE) 2021/691 în ceea ce privește sprijinul acordat lucrătorilor afectați de disponibilizări iminente în întreprinderile în curs de restructurare. Aviz/Proces-verbal.**

Membrii comisiei au hotărât cu unanimitate de voturi adoptarea unui Proces-Verbal, 13 voturi pentru.

**Prezență, 20 mai 2025**

|  |  |  |  |
| --- | --- | --- | --- |
| **Nr. Crt.** | **Numele şi Prenumele**  **Funcția** | **Grupul Parlamentar** |  |
| **1.** | **VLAȘIN Sorin**  **Președinte** | **P.S.D** | **Prezent** |
| **2.** | **CATANA Claudiu-Daniel**  **Vicepreședinte** | **P.S.D** | **Prezent** |
| **3.** | **FODOCA Liviu-Iulian**  **Secretar** | **P.O.T** | **Prezent** |
| **4.** | **ZAMFIR Daniel-Cătălin** | **P.S.D** | **Înlocuit de Moise Sorin** |
| **5.** | **JIANU Florin-Nicolae** | **P.S.D** | **Înlocuit de Cătălin Graur** |
| **6.** | **MIHAI Daniela** | **P.S.D** | **On-line** |
| **7.** | **PETRE George - Cezar** | **A.U.R** | **Prezent** |
| **8.** | **SILEGEANU Cătălin** | **A.U.R** | **Prezent** |
| **9.** | **VASILE Marian** | **A.U.R** | **On-line** |
| **10.** | **MARIAN Călin-Petru** | **P.N.L** | **On-line** |
| **11.** | **COTEȚ Mihai** | **P.N.L** | **Prezent** |
| **12.** | **ALEXANDRU Victoria-Violeta** | **U.S.R** | **Prezent** |
| **13.** | **ȘTEFĂNACHE Gheorghe** | **U.S.R** | **Prezent** |
| **14.** | **ANTAL István-Loránt** | **U.D.M.R** | **Prezent** |
| **15.** | **RUSU Ioan - Cristian** | **S.O.S** | **Prezent** |

**PREŞEDINTE, SECRETAR,**

**Senator Sorin VLAȘIN Senator Liviu-Iulian FODOCA**